Elsabé Coetzer, ŉ direkteur van Hero Burn Foundation, ŉ nie-winsgewende organisasie wat ondersteuning bied aan en omsien na brandslagoffers, het aan Maroela Media gesê die drie dogtertjies se ma, Dorah Montoe, is gebroke. Montoe was by die werk toe die voorval plaasgevind het. “Hierdie mamma staan alleen in die lewe. Sy het nie ’n huis om na terug te keer nie, sy het nie kinders om te versorg en lief voor te wees nie. Die pa en dogter word albei die naweek begrawe en sy het nie eers klere vir die begrafnis nie.”